SäppiSäpin satama elokuussa 2009

|  |  |
| --- | --- |
| Muut nimet | 
Säbbskär |
| Sijainti | 
61°28.6′N, 021°21.1′E, EurajokiSuomi |
| Vesialue | 
SelkämeriView and modify data on Wikidata  |
| Korkein kohta | 
1 mView and modify data on Wikidata  |
| Pinta-ala | 
1,5 km² |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Säppi** (ruots. *Säbbskär*) on saari Selkämerellä. Se sijaitsee Luvian ulkosaaristossa Lankoorin edustalla, noin 5,5 kilometrin päässä mantereesta, ja on kuulunut vuoden 2017 alusta Eurajoen kuntaan. Metsäpeitteinen saari on pinta-alaltaan 150 hehtaaria. Sen korkein kohta, Kirkkoharju, kohoaa noin kahdeksan metrin korkeuteen merenpinnasta. Saarella sijaitsee vuonna 1873 rakennettu Säpin majakka.

Yhteisöjä
---------

Säpin majakasta ja majakkakylän rakennuksista huolehtii ne Saaristomeren merenkulkupiiriltä vuokrannut, vuonna 2000 perustettu Säppi 2000 -yhdistys, joka myös esittelee saarta ja majakkaa vierailijoille yhteistyössä matkanjärjestäjien kanssa.

Samassa pihapiirissä, vanhassa majakanvartijan asuinrakennuksessa toimii vuonna 1959 perustettu lintuasema, joka on Ahvenanmeren Signilskärin jälkeen Suomen toiseksi vanhin. Lintuaseman toimintaa pitää yllä Porin lintutieteellinen yhdistys (PLY). Saari on varsinkin syksyisin lintuharrastajien suosima retkikohde.

Säpin luotsituparakennusta on 1950-luvun lopulta alkaen vuokrannut Reposaaren metsästäjät -yhdistys. Vuonna 1949 se tuotti saarelle muflonlampaita ja on sittemmin huolehtinut niiden riistanhoidosta ja metsästyksestä.

Kulttuuriympäristö
------------------

Museovirasto on määritellyt Säpin majakkayhteisön ja luotsiaseman valtakunnallisesti merkittäväksi rakennetuksi kulttuuriympäristöksi. Itse majakan ja luotsiaseman rakennusten ohella valtakunnallisesti merkittävän rakennetun kulttuuriympäristön rajaukseen kuuluu myös koko Säpin saari.

Luonto
------

Säppi kuuluu Luvian Saariston Natura 2000 -suojelualueeseen. Saarella on luonnonsuojelualueita, ja osa saaresta kuuluu Selkämeren kansallispuistoon.

Kesien ajaksi Säppiin tuodaan laiduntamaan viitisentoista ylämaankarjaan kuuluvaa lehmää. Säppi on yksi seitsemästä suomalaisesta saaresta, joilla elää sinne istutettuja villilampaita, mufloneja. Monikymmenpäisestä populaatiosta metsästetään muutama yksilö joka syksy.

Elokuussa 1997 Säpin pohjoisrannalta löydettiin kuollut delfiini eli juoksiainen (*Delphinus delphis*). Kyseinen 5–7-vuotias uros oli vasta toinen Suomen aluevesillä tavattu tämän lajin yksilö. Myöhemmin selvisi, että muuan merikapteeni oli aikaisemmin elokuussa nähnyt delfiinin elävänä Säpin eteläpuolella.

Kuvia
-----

* Säpin majakka.Säpin majakka.
* Ylämaankarjaa.Ylämaankarjaa.

Näkymä Säpin majakasta vuonna 2009.Näkymä Säpin majakasta vuonna 2009.

Lähteet
-------

* Säpin majakkasaari Säppi 2000.  Arkistoitu 20.4.2016. Viitattu 22.5.2016.

### Viitteet

1. 1 2  Toimijat *Säpin majakkasaari*. Säppi 2000.  Arkistoitu 20.4.2016. Viitattu 22.5.2016.
2. ↑  Säppi - Yleistä Porin lintutieteellinen yhdistys. Viitattu 22.5.2016.
3. 1 2  Södersved, Jan: Mies muflonina?.  *Eläinmaailma*, 1996, nro 11, s. 8.  Helsinki Media Company Oy.
4. ↑  Säpin majakkayhteisö ja luotsiasema *Valtakunnallisesti merkittävät rakennetut kulttuuriympäristöt RKY*. Museovirasto.
5. ↑  Kartta: Säpin majakkayhteisö ja luotsiasema *Valtakunnallisesti merkittävät rakennetut kulttuuriympäristöt RKY*. Museovirasto.  Arkistoitu 28.3.2016. Viitattu 22.5.2016.
6. ↑  Luvian saaristo *Ymparisto.fi*.  12.8.2013. Varsinais-Suomen ELY-keskus. Viitattu 22.5.2016.
7. ↑  Linkki karttanäkymään *Paikkatietoikkuna*. Viitattu 22.5.2016.
8. ↑  Kansallispuisto Selkämeri (pdf) (Esite) *Metsa.fi*.  2012. Metsähallitus. Viitattu 22.5.2016.
9. 1 2  Wikström, Mikael: Mufloni 70 vuotta Suomessa (ePaper) (Metsästäjä -lehden 4/2009 verkkoversio, s. 58) *ePaper.fi*.  2009.  Arkistoitu 20.7.2011. Viitattu 14.7.2010.
10. 1 2 3  Delfiinin onneton harharetki.  *Eläinmaailma*, 1997, nro 9, s. 8.  Helsinki Media Company Oy. ISSN 0357-8747.

Aiheesta muualla
----------------

* Wahlroos, Lasse: *Säppi, Selkämeren loisto*. Säppi 2000, 2008. 978-952-92-3041-9.

* Kuvia tai muita tiedostoja aiheesta **Säppi** Wikimedia Commonsissa